《和治盦四十述怀三首》
清代·缪九畴

我实幽居士，聊为陇亩民。姿年逝已老，终日无一欣。

虚室绝尘想，闲居离世纷。清风脱然至，鸣鸟声相闻。

涉暑经秋霜，不见相知人。瞻望邈难逮，兴言在兹春。

作者简介：字思范，号书屏。晚号穫堂旧主。郡诸生。精校勘之学，尝随其族父艺风太史校经数十年。故常州先哲遗书、续碑传集均列名分校，五十以后始学为诗，学力孟晋，著有穫堂旧话。穫堂诗钞衲苏词。其集陶诗一卷则与予及阳湖吴闻元合刻，名三家集陶诗。年七十一卒。